
  บันทึกรายงานการประชุม
สภาเทศบาลตำบลหนองพ้อ สมัยสามัญ สมัยที่ 3 ประจำปี พ.ศ. 2567 (ครั้งที่ 2)
วันที่ 3 กันยายน  2567 เวลา 09.30 น.
ณ ห้องประชุมสภาเทศบาลตำบลหนองพ้อ
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	ร.ต.สมหมาย  หนูเมฆ
	สมาชิกสภาเขต 2
	สมหมาย หนูเมฆ
	

	9
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	10
	นายปรีชา ชาญเมธี
	สมาชิกสภาเขต 2
	ปรีชา ชาญเมธี
	

	11
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	12
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	

	13
	นายกฤษกร  บุษบงก์
	เลขานุการสภาฯ
	กฤษกร  บุษบงก์
	ปลัดเทศบาล



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	-

	
	
	
	
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายเจษฎา เลาแก้วหนู
	รองนายกเทศมนตรีฯ
	เจษฎา เลาแก้วหนู
	

	3
	นายสมศักดิ์  เกตุด้วง
	รองนายกเทศมนตรีฯ
	สมศักดิ์  เกตุด้วง
	

	4
	นายจำนงค์  ยศชู
	หัวหน้าสำนักปลัดเทศบาล
	จำนงค์  ยศชู
	

	5
	นางญานิศา คงเทพ
	ผู้อำนวยการกองคลัง
	ญานิศา คงเทพ
	

	6
	นางประไพรัตน์  นิ่มดวง
	ผู้อำนวยการกองการศึกษา
	ประไพรัตน์ นิ่มดวง
	

	7
	นายณรงค์ชัย เบียดตะคุ
	ผู้อำนวยการกองช่างฯ
	ณรงค์ชัย เบียดตะคุ
	

	8
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	







เริ่มประชุม เวลา 09.30 น.
เลขานุการสภาฯ	เรียนประธานสภา สมาชิกสภา และผู้เข้าร่วมประชุมทุกท่านครับ สำหรับวันนี้จากการตรวจสอบรายชื่อที่ได้ลงลายมือชื่อในสมุดบันทึกรายงานการประชุมและสมาชิกสภาที่เข้าประชุม ถูกต้องและครบองค์ประชุมน่ะครับ ก็ขอเชิญประธานสภาจุดธูปเทียนบูชาพระรัตนตรัยครับ
เลขานุการสภาฯ	ครับเรียนท่านประธานสภาน่ะครับ ตามระเบียบวาระการประชุมที่ได้แจ้งท่านสมาชิกยังมีญัตติที่ไม่ได้พิมพ์ไปในระเบียบวาระการประชุมแต่ว่าญัตติได้ส่งเอกสารให้กับสมาชิกแล้วคือญัตติเปลี่ยนแปลงคำชี้แจงโครงการก่อสร้างถนนลาดยางแอสฟัลล์ติกคอนกรีตถนนสายหนองพ้อ-ท่าพลับ หมู่ที่ 3 ตำบล  ควนขนุน เนื่องจากมีการพิมพ์ข้อความผิดพลาด ขอชี้แจงให้กับท่านสมาชิกทราบน่ะครับ และได้ทำระเบียบวาระการประชุมขึ้นใหม่ รายละเอียดตามที่ได้แจ้งให้กับท่านสมาชิกสภาแล้ว ขอเชิญท่านประธานสภาดำเนินการตามระเบียบวาระการประชุมครับ 
ประธานสภา	เรียนสมาชิกสภาทุกท่านครับ ฝ่ายบริหาร เจ้าหน้าที่ ผู้เข้าร่วมประชุมทุกท่านครับ ระเบียบวาระการประชุมสภาเทศบาลตำบลหนองพ้อ สมัยสามัญ สมัยที่ 3 ครั้งที่ 2/2567 วันที่ 3 กันยายน พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1		เรื่องที่ประธานแจ้งที่ประชุมทราบ
ประธานสภา	1.การประเมินมาตรฐานขั้นต่ำการจัดบริการสาธารณะของ อปท.ประจำปี 2567
	2.การประกาศใช้แผนดำเนินงานประจำปีงบประมาณ พ.ศ.2567 เพิ่มเติม ครั้งที่ 4
ระเบียบวาระที่ 2	เรื่องรับรองรายงานการประชุม
	-การประชุมสภาเทศบาลสมัยสามัญ สมัยที่ 3 ครั้งที่ 1/2567 เมื่อวันที่ 20 สิงหาคม  2567
ประธานสภา	เชิญท่านเลขานุการสภา ครับ
เลขานุการสภา	เรียนท่านประธานสภาครับ การรับรองรายงานการประชุมสภา สมัยสามัญ สมัยที่ 3 ครั้งที่ 1/2567 เมื่อวันที่ 20  สิงหาคม 2567 เวลา 09.30 น. มีผู้เข้าประชุม 11 ท่านและมีผู้ลาการประชุม 1 ท่าน ระเบียบวาระการประชุมในครั้งนั้นมีวาระที่เข้าประชุมทั้งหมด 6 วาระ ซึ่งรายละเอียดได้แจกจ่ายให้กับท่านสมาชิกได้ตรวจดูก่อนเวลาประชุมไม่น้อยกว่าหนึ่งวัน เพื่อให้สมาชิกสภาท้องถิ่นได้ทำการรับรองรายงานการประชุม ซึ่งเป็นไปตามระเบียบน่ะครับ ซึ่งเป็นไปตามระเบียบข้อ 33 แล้วน่ะครับ มีสมาชิกท่านใดได้ตรวจสอบรายงานการประชุมแล้วหากไม่ถูกต้อง หรือมติไม่ถูกต้องก็เสนอประธานเพื่อขอแก้ไขได้น่ะครับ
ประธานสภา	ท่านสมาชิกท่านใดรับรองรายงานการประชุมสภาเทศบาลสมัยสามัญ สมัยที่ 3 ครั้งที่ 1/2567 เมื่อวันที่ 20 สิงหาคม 2567 โปรดยกมือครับ
มติที่ประชุม	รับรองรายงานการประชุมสภาเทศบาลสมัยสามัญ สมัยที่ 3 ครั้งที่ 1/2567 เป็นเอกฉันท์   
ระเบียบวาระที่ 3	เรื่องกระทู้ถาม 
	-ไม่มี
ระเบียบวาระที่ 4	เรื่องที่คณะกรรมการสภาท้องถิ่นตั้งขึ้น
	-ไม่มี
ระเบียบวาระที่ 5	เรื่องที่เสนอใหม่
	5.1 เรื่องพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 2 ขั้นแปรญัตติ
ประธานสภา	การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 2 ขั้นแปรญัตติ ซึ่งสำหรับการประชุมสภาเทศบาลตำบล  หนองพ้อ สมัยสามัญ สมัยที่ 3 ครั้งที่ 1/2567 เราได้ประชุมรับหลักการไว้เป็นที่เรียบร้อยแล้ว และได้แต่งตั้งคณะกรรมการแปรญัตติ มี 3 ท่าน ด้วยกัน และไม่มีการแปรญัตติแต่อย่างใด ขอเชิญประธานคณะกรรมการแปรญัตติเสนอการแปรญัตติขอเชิญครับ
ประธานคณะกรรมการแปรญัตติ	ขอมอบหมายให้เลขานุการคณะกรรมการแปรญัตติเป็นคนกล่าวรายงานครับ
กรรมการ/เลขานุการฯ	เรียนประธานสภาเทศบาลตำบลหนองพ้อ เรื่อง รายงานและบันทึกความเห็นคณะกรรมการแปรญัตติร่างงบประมาณรายจ่ายประจำปี พ.ศ.2568 ตามที่สภาเทศบาลตำบลหนองพ้อ ได้มีมติในการประชุมสภาสมัยสามัญสมัยที่ 3 ครั้งที่ 1 เมื่อวันที่ 20 สิงหาคม 2567 กำหนดระยะเวลาเสนอคำแปรญัตติร่าง          เทศบัญญัติเรื่องงบประมาณรายจ่ายประจำปีงบประมาณ พ.ศ.2568 ในวันที่ 21 - 23 สิงหาคม 2567 เวลา 08.30 – 16.30 น. ในวันเวลาดังกล่าว ไม่มีสมาชิกสภาฯมายื่นเสนอคำแปรญัตติ คณะกรรมการแปรญัตติจึงได้นัดประชุมคณะกรรมการแปรญัตติ ในวันที่ 26 สิงหาคม 2567 เวลา 09.30 น. เป็น   ต้นไป ณ ห้องประชุมสภาเทศบาลตำบลหนองพ้อ มีผู้มาประชุมครบองค์ประชุม ผลการพิจารณาเป็นดังต่อไปนี้
		1.คณะกรรมการได้พิจารณาร่างเทศบัญญัติแล้วไม่มีการแก้ไขแต่    อย่างใด
		2.คณะกรรมการได้พิจารณาแล้ว มีมติให้คงร่างเดิมที่ตั้งไว้ 47,500,000 บาท จึงเรียนมาเพื่อโปรดพิจารณา
ประธานสภา	ครับเลขาคณะกรรมการแปรญัตติก็ได้เสนอรายงานและบันทึกความเห็น คณะกรรมการแปรญัตติเรียบร้อยแล้ว ก็ให้คงร่างเดิม คณะกรรมการได้พิจารณาแล้ว 1. ไม่มีการแก้ไขแต่อย่างใด  2. คณะกรรมการพิจารณาแล้วมีมติให้คงร่างเดิมที่ตั้งไว้ 47,500,000 บาท ดังนั้นเพื่อให้เป็นไปตามระเบียบผมขอมติน่ะครับ
ประธานสภา	สมาชิกท่านใดเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 2 ขั้นแปรญัตติ ตามความเห็นของคณะกรรมการแปรญัตติให้คงร่างเดิมที่ตั้งไว้ 47,500,000 บาท โปรดยกมือครับ ไม่เห็นชอบครับ งดออกเสียงครับ
มติที่ประชุม	เห็นชอบ		11	เสียง
	ไม่เห็นชอบ	-	เสียง
	งดออกเสียง	1	เสียง (นายกมล  ฉิมรักษ์ ประธานสภา)
ประธานสภา	พัก 10 นาที 
ประธานสภา	5.2 เรื่องพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 3 ขั้นเห็นชอบให้ตราเป็นเทศบัญญัติ
ประธานสภา	สมาชิกท่านใดเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 3 ขั้นเห็นชอบให้ตราเป็นเทศบัญญัติ โปรดยกมือครับ    ไม่เห็นชอบครับ งดออกเสียงครับ
มติที่ประชุม	เห็นชอบ		11	เสียง
	ไม่เห็นชอบ	-	เสียง
	งดออกเสียง	1	เสียง (นายกมล  ฉิมรักษ์ ประธานสภา)
ประธานสภา	5.3 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองคลัง) เชิญผู้เสนอญัตติ ครับ
นายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาเทศบาลตำบลหนองพ้อทุกท่าน ข้าพเจ้านายไตรศักดิ์  รักใหม่ นายกเทศมนตรีตำบลหนองพ้อขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖7 เพื่อตั้งจ่ายรายการใหม่ โดยมีหลักการและเหตุผลดังนี้ 
                                                     		หลักการ
เทศบาลตำบลหนองพ้อ ได้ประกาศใช้เทศบัญญัติ งบประมาณรายจ่ายประจำปีงบประมาณ พ.ศ.2567 ไปแล้วนั้น ปรากฏว่า เทศบาลตำบลหนองพ้อมีความจำเป็นโอนงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น 
                                                   เหตุผล
ด้วยกองคลัง มีความจำเป็นที่จะปรับปรุงอาคารสำนักงาน เพื่อใช้เป็นห้องทำงานของผู้อำนวยการกองคลังและห้องเก็บตู้เอกสาร เนื่องจากปัจจุบันพื้นที่การทำงานมีความคับแคบ พนักงานอยู่กันอย่างแออัด เมื่อจะไปติดต่อราชการกันภายในกอง ต้องเดินออกไปข้างนอกเพื่อเข้ากลับมาอีกประตูหนึ่ง ประกอบกับตามแผนอัตรากำลังมีตำแหน่ง นักวิชาการพัสดุว่างอีก 1 ตำแหน่ง หากมีผู้มาดำรงตำแหน่งจะไม่มีพื้นที่สำหรับวางโต๊ะทำงานได้ และใช้เป็นห้องเก็บตู้เอกสาร เพื่อไว้ในการตรวจสอบของหน่วยงานที่จะทำการตรวจสอบ เช่น สำนักงานคลังจังหวัด สำนักตรวจเงินแผ่นดินจังหวัดพัทลุงเป็นต้น ทั้งนี้งบประมาณที่โอนมาตั้งจ่าย เป็นเงินเหลือจ่ายจากเงินเดือนนักวิชาการพัสดุที่ยังไม่มีผู้มาดำรงตำแหน่งที่ว่างนั้น จึงมีความจำเป็นต้องโอนงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ โดยมีรายละเอียดดังนี้
				โอนเพิ่ม (ตั้งจ่ายรายการใหม่)
       		1.ครุภัณฑ์สำนักงาน
แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์          ค่าครุภัณฑ์สำนักงาน เครื่องปรับอากาศ เพื่อโอนตั้งจ่ายรายการใหม่ โดยมีรายละเอียดดังนี้
- เพื่อจ่ายเป็นค่าจัดซื้อเครื่องปรับอากาศ แบบแยกส่วน (ราคารวมค่าติดตั้ง)        แบบติดผนัง (ระบบ Inverter) ขนาด 12,000 BTU จำนวน 1 เครื่อง ราคาเครื่องละ 19,500 บาท เป็นเงินจำนวน 19,500บาท จัดซื้อตามมาตรฐานครุภัณฑ์สำนักงบประมาณ
- เป็นไปตามหนังสือกรมส่งเสริมการปกครองท้องถิ่น ที่ มท 0808.2/ว1095      ลงวันที่ 28 พฤษภาคม 2564 รวมถึงหนังสือสั่งการที่เกี่ยวข้อง
- เป็นไปตามแผนพัฒนาท้องถิ่น (พ.ศ.2566 -2570) เพิ่มเติม ครั้งที่ 1/2567 หน้า 71
           เป็นเงิน  19,500.- บาท                                                                                                                         
                         		2.โครงการปรับปรุงอาคารสำนักงาน
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ค่าปรับปรุงที่ดินและสิ่งก่อสร้าง โครงการปรับปรุงอาคารสำนักงาน เพื่อโอนตั้งจ่ายรายการใหม่ โดยรายละเอียดดังนี้
-โครงการปรับปรุงอาคารสำนักงาน กั้นผนังกระจกอลูมิเนียมครึ่งท่อน โดยกั้นผนังกระจกอลูมิเนียมแบ่งลูกฟูกลอนใหญ่ สูงจากพื้นถึงช่องแสงกระจก ขนาด 90 เซนติเมตร ขนาดกว้าง 3.60 เมตร สูง 2.40 เมตร (ฝั่งทิศตะวันตก) สูง 1.85 เมตร (ฝั่งทิศตะวันออก) ของห้องกองคลัง รายละเอียดตามแบบแปลนเทศบาลตำบลหนองพ้อกำหนด เพื่อใช้เป็นห้องทำงานของผู้อำนวยการกองคลังและห้องเก็บตู้เอกสาร
-เป็นไปตามแผนพัฒนาท้องถิ่น (พ.ศ.2566 -2570) เพิ่มเติม ครั้งที่ 1/2567       หน้า 60
                                   	 เป็นเงิน 50,000  บาท
                               	รวมงบประมาณโอนเพิ่ม 69,500.- บาท                                                                                     
    		โอนลด
[bookmark: _Hlk138684079]แผนงานบริหารงานทั่วไป งานบริหารงานคลัง งบบุคลากร เงินเดือน (ฝ่ายประจำ)  เงินเดือนข้าราชการ หรือพนักงานส่วนท้องถิ่น งบประมาณอนุมัติตามเทศบัญญัติ 2,266,320.- บาท เบิกจ่ายแล้ว 1,786,340.- บาท งบประมาณคงเหลือ ณ วันที่ 7 สิงหาคม 2567 จำนวน 479,980.- บาท โอนลดครั้งนี้ จำนวน 69,500.- บาท
		          		รวมงบประมาณโอนลด 69,500.- บาท     
                  		ซึ่งการโอนงบประมาณครั้งนี้ มีเหตุผลดังนี้
1.เนื่องจากไม่ได้ตั้งจ่ายไว้ แต่มีความจำเป็นต้องปรับปรุงเป็นห้องทำงานของผู้อำนวยการกองคลังและห้องเก็บตู้เอกสาร เพื่อให้มีความเหมาะสมและความเป็นระเบียบเรียบร้อยในการจัดเก็บเอกสารต่างๆ   จึงจำเป็นต้องโอนเงินงบประมาณเพื่อตั้งจ่ายรายการใหม่
2.เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและการแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลหนองพ้อ เพื่อพิจารณาต่อไป
ประธานสภา	ครับผู้เสนอญัตติก็ได้เสนอญัตติต่อสภาแล้วน่ะครับ ต่อไปเชิญท่านสมาชิกครับ มีไหมครับ ถ้าไม่มีผมขอมติน่ะครับ สมาชิกท่านใดเห็นชอบญัตติโอนเงินงบประมาณรายจ่ายประจำปีงบประมาณ พ.ศ.2567 (กองคลัง) โปรดยกมือครับ  ไม่เห็นชอบครับ งดออกเสียงครับ
มติที่ประชุม	เห็นชอบ		11	เสียง
	ไม่เห็นชอบ	-	เสียง
	งดออกเสียง	1	เสียง (นายกมล  ฉิมรักษ์ ประธานสภา)
ประธานสภา	5.4 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองช่าง) เชิญผู้เสนอญัตติ ครับ
นายกเทศมนตรี	ขอมอบหมายให้รองเจษฎา เลาแก้วหนู เป็นผู้เสนอญัตติ ครับ
รองนายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาเทศบาลตำบลหนองพ้อทุกท่าน กระผมนายเจษฎา เลาแก้วหนู รองนายกเทศมนตรีตำบลหนองพ้อ ขอเสนอญัตติโอนงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ โดยมีหลักการและเหตุผลดังนี้
					หลักการ
		ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ.2563 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ให้เป็นอำนาจอนุมัติของสภาท้องถิ่น
					เหตุผล
		ตามที่สภาเทศบาลตำบลหนองพ้อ ได้อนุมัติโอนงบประมาณเพื่อตั้งจ่ายรายการใหม่ - จัดซื้อเครื่องตัดหญ้าชนิดข้อแข็ง จำนวน 2 เครื่อง ๆละ 9,500 บาท เป็นเงิน 19,000 บาท จัดซื้อตามบัญชีมาตรฐานครุภัณฑ์สำนักงบประมาณ เมื่อวันที่ 1 สิงหาคม 2567 แต่เนื่องจากมีข้อผิดพลาดงบประมาณมีไม่เพียงพอ ในการโอน จึงขออนุมัติโอนงบประมาณในประเภทที่มีเงินเพียงพอในการโอน เพื่อตั้งจ่ายรายการใหม่ ในการดำเนินการแก้ไขปัญหาความเดือดร้อนของประชาชนในพื้นที่ในการใช้เส้นทางสัญจร จึงมีความจำเป็นต้องเสนอต่อสภา เพื่อขออนุมัติโอนงบประมาณรายจ่ายประจำปี 2567 เพื่อตั้งจ่ายรายการใหม่ จำนวน 1 เครื่อง โดยมีรายละเอียดดังนี้
		1.โอนลด แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภท ค่าชดเชยสัญญาแบบปรับราคาได้ (ค่า K) (หน้า 148) โอนลด 19,000 บาท (เงินหนึ่งหมื่นเก้าพันบาทถ้วน) คงเหลืองบประมาณหลังโอน จำนวน 31,000 บาท 
		โอนตั้งจ่ายรายการใหม่ แผนงานอุตสาหกรรมและการโยธา งานก่อสร้าง งบลงทุน หมวดค่าครุภัณฑ์ ที่ดินและสิ่งก่อสร้าง ประเภทค่าครุภัณฑ์งานบ้านงานครัว ดังนี้
		-จัดซื้อเครื่องตัดหญ้าชนิดข้อแข็ง จำนวน 2 เครื่องๆละ  9,500 บาท เป็นเงิน 19,000 บาท จัดซื้อตามบัญชีมาตรฐานครุภัณฑ์สำนักงบประมาณ
		-เป็นไปตาม พรบ.เทศบาล พ.ศ.2496 และที่แก้ไขเพิ่มเติมถึงปัจจุบัน
		-เป็นไปตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1/2567 หน้า 85 รวมโอนลดงบประมาณในครั้งนี้ 19,000 บาท (เงินหนึ่งหมื่นเก้าพันบาทถ้วน)
		ดังนั้น ข้าพเจ้าจึงได้เสนอญัตติ ขออนุมัติโอนงบประมาณรายจ่ายประจำปี พ.ศ.2567 ในครั้งนี้เพื่อให้สภาเทศบาลตำบลหนองพ้อพิจารณา
ประธานสภา	ครับผู้เสนอญัตติก็ได้เสนอญัตติเรียบร้อยแล้วน่ะครับ ต่อไปเป็นหน้าที่ของท่านสมาชิก เชิญครับท่านสมาชิกครับ มีไหมครับ ไม่มีขอมติน่ะครับ สมาชิกท่านใดเห็นชอบญัตติโอนเงินงบประมาณรายจ่ายประจำปีงบประมาณ พ.ศ.2567 (กองช่าง) โปรดยกมือครับ  ไม่เห็นชอบครับ งดออกเสียงครับ
มติที่ประชุม	เห็นชอบ		10	เสียง
	ไม่เห็นชอบ	-	เสียง
	งดออกเสียง	2	เสียง (นายวีรวัฒน์ คงพรม,นายกมล  ฉิมรักษ์ 
ประธานสภา)
ประธานสภา	5.5 ญัตติเปลี่ยนแปลงคำชี้แจงโครงการก่อสร้างถนนลาดยางแอสฟัลล์ติก  คอนกรีตถนนสายหนองพ้อ-ท่าพลับ หมู่ที่ 3 ตำบลควนขนุน เนื่องจากมีการพิมพ์ข้อความผิดพลาด เชิญผู้เสนอญัตติ ครับ
นายกเทศมนตรี	ขอมอบหมายรองสมศักดิ์  เกตุด้วง เป็นผู้เสนอญัตติแทนครับ
รองนายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาเทศบาลตำบลหนองพ้อผู้ทรงเกียรติทุกท่าน ข้าพเจ้านายสมศักดิ์  เกตุด้วง ขอเสนอญัตติเปลี่ยนแปลงคำชี้แจงโครงการก่อสร้างถนนลาดยางแอสฟัลล์ติกคอนกรีตถนนสายหนองพ้อ-ท่าพลับ หมู่ที่ 3 ตำบลควนขนุน เนื่องจากมีการพิมพ์ข้อความผิดพลาด  
เรื่องเดิม
ตามที่ประชุมสภาเทศบาลตำบลหนองพ้อ สมัยวิสามัญสมัยที่ 2 ประจำปี พ.ศ. 2567 (ครั้งที่ 1) เมื่อวันที่ 1 สิงหาคม 2567 มีมติให้โอนงบประมาณรายจ่ายประจำปี 2567 เพื่อตั้งจ่ายรายการใหม่ นั้น
ข้อเท็จจริง 
ข้าพเจ้า นายไตรศักดิ์  รักใหม่  นายกเทศมนตรีตำบลหนองพ้อ ขอเสนอญัตติเปลี่ยนคำชี้แจงโครงการก่อสร้างถนนลาดยางแอสฟัลล์ติกคอนกรีตถนนสายหนองพ้อ-ท่าพลับ หมู่ที่ 3 ตำบลควนขนุน  เนื่องจากมีการพิมพ์ข้อความผิดพลาด ดังนี้
ข้อความเดิม
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ
(2) โครงการก่อสร้างถนนลาดยางแอสฟัลล์ติกคอนกรีต สายหนองพ้อ-ท่าพลับ หมู่ที่ 3 ตั้งจ่ายไว้ 280,000 บาท เพื่อจ่ายเป็นค่าก่อสร้างถนนลาดยาง      แอสฟัลล์ติกคอนกรีต สายหนองพ้อ-ท่าพลับ หมู่ที่ 3 ขนาดผิวจราจรกว้าง 5.00 เมตร ยาว 105.00 เมตร หนา 0.15 เมตร (หรือมีพื้นที่ไม่น้อยกว่า- 525    ตร.ม.) ตั้งจ่ายไว้ 280,000 บาท รายละเอียดตามแบบแปลนเทศบาลหนองพ้อกำหนด 
 				- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ 2566-2570 เพิ่มเติมครั้งที่ 1/2567 หน้า 53
							ข้อความใหม่
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ
(2) โครงการก่อสร้างถนนลาดยางแอสฟัลล์ติกคอนกรีต สายหนองพ้อ-ท่าพลับ หมู่ที่ 3 ตั้งจ่ายไว้ 280,000 บาท เพื่อจ่ายเป็นค่าก่อสร้างถนนลาดยาง       แอสฟัลล์ติกคอนกรีต สายหนองพ้อ-ท่าพลับ หมู่ที่ 3 ขนาดผิวจราจรกว้าง 5.00 เมตร ยาว 105.00 เมตร หนา 0.05 เมตร (หรือมีพื้นที่ไม่น้อยกว่า 525      ตร.ม.) ตั้งจ่ายไว้ 280,000บาท รายละเอียดตามแบบแปลนเทศบาลหนองพ้อกำหนด 
				- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ 2566-2570 เพิ่มเติมครั้งที่ 1/2567 หน้า 53 จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับผู้เสนอญัตติก็ได้เสนอญัตติต่อสภาแล้วน่ะครับ ต่อไปเชิญท่านสมาชิกครับ เชิญคุณสมเกียรติ  เกื้อชู ครับ
สมเกียรติ  เกื้อชู	เรียนประธานสภาเทศบาลตำบลหนองพ้อที่เคารพ ผมนายสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ผมเข้าใจว่าผิดพลาดกันได้ครับ คราวหลังคนเซ็นเอกสารหรือผู้ประมาณการต้องดูให้ดีกว่านี้ครับ ไม่ใช่เอาเข้าเอาออกเข้าประชุมอยู่เรื่อยครับ ขาดเหลือกันสี่นิ้วครับ ที่ผ่านมาผมไม่เคยเจอว่าแอสฟัลล์ติกเขาลาดทีเดียวหกนิ้ว ก็แปลกดี ผู้ประมาณการทีหลังดูตัวเลขอะไรให้ดีก่อนครับขอฝากแค่นี้ครับ ขอบคุณครับ
ประธานสภา			ครับเชิญสมาขิกท่านต่อไปครับ เชิญท่านอุทัย  บุตรดาซุย ครับ
อุทัย  บุตรดาซุย	เรียนท่านประธานสภา ฝ่ายบริหาร สมาชิกสภาทุกท่าน เจ้าหน้าที่ หัวหน้าส่วนราชการที่เข้าร่วมประชุมทุกท่านครับ สำหรับโครงการก่อสร้างถนนลาดยาง  แอสฟัลล์ติกคอนกรีตสายหนองพ้อ-ท่าพลับ หมู่ที่ 3 ผมอยากทราบว่างบประมาณ 280,000 บาท กับความหนาเดิม 0.15 กับความหนาใหม่ 0.05 ไม่ทราบว่างบประมาณนี้ไม่มีการเปลี่ยนแปลงใช่ไหมครับ  
ประธานสภา	เชิญผู้อำนวยการกองช่างชี้แจงหน่อยครับ
ผู้อำนวยการกองช่าง	เรียนประธานสภา คณะผู้บริหารและสมาชิกสภาผู้ทรงเกียรติทุกท่านครับ ตามที่สมาชิกได้สอบถามเรื่องความหนาและก็จำนวนเงินงบประมาณครับซึ่งตามแผนพัฒนาท้องถิ่นเพิ่มเติมกำหนดไว้แล้วว่าความหนาคือ 0.05 เมตร ครับ วงเงินที่ตั้งไว้นั้น 500,000 แต่ว่าตอนประมาณการนี้เป็นวงเงิน 280,000 บาท เป็นราคาที่ไม่เปลี่ยนครับขอบคุณครับ
ประธานสภา	เชิญสมาชิกท่านต่อไปครับ เชิญครับ ถ้าไม่มีผมขอมติน่ะครับ สมาชิกท่านใดเห็นชอบญัตติเปลี่ยนแปลงคำชี้แจงโครงการก่อสร้างถนนลาดยางแอสฟัลล์ติก  คอนกรีตถนนสายหนองพ้อ-ท่าพลับ หมู่ที่ 3 ตำบลควนขนุน เนื่องจากมีการพิมพ์ข้อความผิดพลาด โปรดยกมือครับ  ไม่เห็นชอบครับ งดออกเสียงครับ
มติที่ประชุม	เห็นชอบ		11	เสียง
	ไม่เห็นชอบ	-	เสียง
	งดออกเสียง	1	เสียง (นายกมล  ฉิมรักษ์ ประธานสภา)
ระเบียบวาระที่ 6	เรื่องอื่นๆ
ประธานสภา	เชิญท่านอุทัย บุตรดาซุย ครับ
[bookmark: _GoBack]อุทัย บุตรดาซุย	เรียนท่านประธานสภา ฝ่ายบริหาร เพื่อนสมาชิก ข้าราชการทุกท่านครับ ผมอุทัย บุตรดาซุย สมาชิกสภาเทศบาล เขตเลือกตั้งที่ 1 สำหรับเรื่องเครื่องตัดหญ้าวันนี้ก็เห็นด้วยน่ะครับ ขอบคุณท่านสมาชิกเพราะว่ามีปัญหาอยู่หลายครั้งแล้ว แต่ก็ต้องขอฝากชุดที่ตัดหญ้าต้องดูแลรักษาให้ดีด้วยน่ะครับ เวลาไปตัดหญ้าก็ต้องเช็คเครื่องก่อนและก็หยอดน้ำมันบ้างน่ะครับ อันนี้ประสบการณ์ตัวเองน่ะครับ เครื่องที่ใช้แล้วพังก็คือเราไม่สนใจดูแลตัดอย่างเดียวและก็อีกปัญหาก็คือที่หัวเครื่องตัดหญ้าเราละเลยกันไม่ค่อยทำ เพราะว่างบประมาณที่เสียไปก็เป็นภาษีของประชาชนไม่ใช่เฉพาะเครื่องตัดหญ้า รถกระเช้า รถดับเพลิง รถขยะ ก็ควรที่จะดูแลรักษาน้ำฉีดหน่อยน่ะครับอย่าปล่อยปละละเลย งบประมาณเยอะน่ะครับกว่าจะได้มาครับ แค่นี้ครับ ขอบคุณครับ
ประธานสภา	ครับ ก็รับฝากครับ ถ้าได้เครื่องใหม่ก็ขอให้ลองเครื่องทางทิศใต้ของห้องประชุมด้วยครับ ต่อไปเชิญสมาชิกท่านต่อไปครับ มีไหมครับ ไม่มีผมขอปิดการประชุมครับ
ปิดประชุม   เวลา  10.22 น.
			

				ลงชื่อ			ผู้จดรายงานการประชุม
     				      (นายกฤษกร  บุษบงก์)
         					เลขานุการสภา

